Yr blei offisielt lansert 19. september 2007 etter å ha vært i åpen betadrift fra juni samme år. Nettstedet fikk raskt stor popularitet, og det passerte sommeren 2008 1,3 millioner ukentlige brukere og sommeren 2009 2,4 millioner brukere. Sommeren 2010 ble tre millioner ukentlige brukere passert, mens de travleste dagene passerte én million brukere. I 2012 ble fire millioner ukentlige besøkere passert. Ettersom yr.no teknisk ligger under NRKs nettsider, har den store besøksmengden bidratt til å gjøre nrk.no til et av Norges mest besøkte nettsteder.